Ulrik Frederik Anton de Schouboe

Ulrik Frederik Anton de Schouboe (født 5. juni 1782 i Bergen, død 18. desember 1863 i Christiania) var en norsk embetsmann.

Schouboe var sønn av stiftsamtmann Christian de Schouboe og Anna Magdalene Müller, og bror av Oluf Borch de Schouboe. Han ble student i 1801 og cand. jur. i 1804, og var fra 1807 ansatt i Danske kancelli. I 1812 ble han utnevnt til amtmann i Stavanger amt, i 1814 i Lister og Mandal amt og i 1815 i Nedenes amt. Fra 1837 til 1859 var han statssekretær.

16. januar 1845 søkte Schouboe om myndighet for sine fire døtre,Statsarkivet i Oslo, Akershus stiftamt, Journal, 1845. Arkivenhet: SAO/A-10386/C/Ca/L0056 [Upublisert] nøyaktig et halvt år før Lov om større myndighet for ugifte kvinner ble lov. Schouboe hadde i 1812 ektet en søster til sin brors hustru, Ottilie Christopherine Jacobine von Munthe af Morgenstierne (1787-1829), datter av stiftsamtmann Caspar Wilhelm von Munthe af Morgenstierne og Anna Petra Catharina de Flindt.

 Referanser 

 Litteratur 
 Tallak Lindstøl: Stortinget og statsraadet. Kristiania: Steenske bogtrykkeri, 1914
 Norsk Forfatter-Lexikon 1814–1880

Kategori:Norske amtmenn
Kategori:Fylkesmenn i Rogaland
Kategori:Fylkesmenn i Aust-Agder
Kategori:Fylkesmenn i Vest-Agder
Kategori:Norske statssekretærer